b"\n_START_ARTICLE_\nPenal Laws mod Wales 1402\n_START_PARAGRAPH_\nPenal Laws mod Wales (engelsk: Penal Laws against Wales) var en r\xc3\xa6kke engelske love, der blev godkendt af det engelske parlament i 1402. De var lavet for at etablere engelsk dominans i Wales under den walisiske opr\xc3\xb8r kendt som Glyndwropr\xc3\xb8ret (1400\xe2\x80\x931415), der blev ledet af Owain Glyndwr._NEWLINE_Disse love forb\xc3\xb8d walisere at opn\xc3\xa5 offentlige embeeder, at b\xc3\xa6re v\xc3\xa5ben eller at k\xc3\xb8be ejendom i engelske byer. Alt offentlig forsamling blev forbudt, og uddannelse for walisiske b\xc3\xb8rn blev st\xc3\xa6rkt begr\xc3\xa6nset. Engl\xc3\xa6ndere, der giftede sig med walisere, blev ogs\xc3\xa5 ramt af disse love._NEWLINE_Der blev vedtaget tre love af det engelske parlament i 1402: Wales Act, Wales and Welshmen Act samt Welshmen Act._NEWLINE_Lovene blev ikke gjort ugyldige ved vedtagelsen af Laws in Wales Acts (1535 og 1542), men blev endeligt oph\xc3\xa6vet af det sidste af James 1.'s parlamenter (kendt som The Happy Parliament) i 1624 \xe2\x80\x93 17 \xc3\xa5r efter den engelske lov mod skotterne var blevet oph\xc3\xa6vet."